સીબીઆઇના પ્રવકતા દેવપ્રીતસિંહે કહ્યું છે કે ફોજદારી કાવતા, છેતરપિંડી અને ભ્રષ્ટાચાર અટકાયત ધારાની અલગ જોગવાઇ હેઠળ કેસ દાખલ કરવામાં આવ્યો છે. દિલ્હીમાં પટિયાળા હાઉસ કોર્ટમાં આ ચાર્જશીટ દાખલ કરવામાં આવી છે. સૂત્રોએ કહ્યુ છે કે તપાસ સંસ્થાએ આ કેસમાં તપાસને આગળ વધારી છે. હાલમાં જે આંકડાનો અંદાજ મુકવામાં આવ્યો છે તે માત્ર નોર્ધન રેલવેનો છે. જેથી નુકસાનનો આંકડો વધારે હોઇ શકે છે. સીબીઆઇ હવે તેની તપાસને ૧૬ અન્ય ઝોનમાં પણ વધારે તેવી શકયતા છે. ચાર્જશીટમાં જે લોકોના નામનો ઉલ્લેખ કરવામાં આવ્યો છે તેમાં તત્કાલીન સીસીએમ (કેટેરિંગ) એમએસ ચાલિયાનો સમાવેશ થાય છે. આ ઉપરાંત તમામ અધિકારીઓ સામે કેસ મજબૂત કરવામાં આવ્યો છે. અન્ય કંપનીઓની સામે પણ ચાર્જશીટ દાખલ કરવામાં આવી છે. એવો આક્ષેપ કરવામાં આવ્યો છે કે આરોપીઓએ ફરજિયાત રેલવે નીરના બદલે સસ્તા અને ઓછી ગુણવત્ત્।ાના પેકેજવાળા પાણીની તરફેણ કરી હતી.